# Maligayang pagdating sa Wikipedia!

## Wikipedia,

ang malayang ensiklopedyang maaaring baguhin ninuman.

Bersiyong mobile

* Magtanong sa pamayanan
* Paano magsimula?
* Tulong sa nilalaman
* Mga paksa
* Mabilisang indeks
* *For non-Tagalog speakers*

## Napiling artikulo

Si Thalía noong 2006 na nasa *shooting* ng patalastas.
Si **Ariadna Thalía Sodi Miranda**, higit na kilala bilang **Thalía** lamang, ay isang mang-aawit at aktres mula sa Mehiko. Isa siya sa mga kilalang aktres sa telebisyon, at nakapagbenta ng tinatayang 25 milyong rekord sa buong mundo. Binansagan bilang "Reyna ng Latinong Pop", tinturing siyang isa sa pinakamatagumpay at pinakamaimpluwensyang artistang Mehikano. Maliban sa katutubong wikang Kastila, umawit din si Thalía sa Ingles, Pranses, Portuges, at Tagalog. Nakatanggap siya ng maraming mga parangal, kabilang ang limang Parangal ng Musikong Latino ng *Billboard*, walong Parangal ng Lo Nuestro, at gayon din ang pitong nominasyon sa Parangal sa Latinong *Grammy* at ang natatangi nilang "Meritong Parangal ng Pangulo" noong 2019. Mayroon siyang kolaborasyon sa iba't ibang artistang pangmusika, tulad nina Tony Bennett, Michael Bublé, Robbie Williams, Marc Anthony, Laura Pausini, Romeo Santos, Maluma, Fat Joe, at Carlos Vives. Bilang isang aktres, bumida si Thalía sa iba't ibang matagumpay na mga telenobela na umere sa 180 bansa na may tinatayang 2 bilyong manonood sang-ayon sa UNICEF, na nagdulot sa pagbabansag sa kanya bilang "Reyna ng mga Telenobela" ng mga mamamahayag. Nakatulong ang pandaigdigang epekto ng kanyang telenobela na pasikatin ang kanyang musika sa mga teritoryo hindi nagsasalita ng Kastila at mga merkado sa Europa at Asya. Pinangalanan siya ng Televisa, isang kompanyang midya sa Mehiko, bilang ang telenobelang artistang may pinakamataas na suweldo sa kasaysayan, habang pinangalanan siya ng *Billboard* bilang ang pinakakilalang bituin ng *soap* na nagsasalita ng Kastila sa buong mundo. Tinuturing bilang isang ikono ng Latinong pop, tinawag si Thalía ng magasin na *Ocean Drive* bilang "ang pinakamalaking bituin sa Mehiko na nailuwas sa mga huling dekada". Napasama siya sa Pinakamagaling na mga Latinong Artista sa Lahat ng Oras ng *Billboard* noong 2008. Noong Disyembre 5, 2013, pinarangal siya ng isang bituin sa *Hollywood Walk of Fame* bilang isang pagkilala sa kanyang mga natamo sa industriya ng musika. Bilang isang negosyante, natamo niya ang tagumpay sa isang tatak pangmoda (dahil mayroon siyang kontrata sa Macy's), gayon din mayroon din siyang sariling palatuntunan sa radyo sa kanyang bansa at naging may-akda ng apat na aklat, kabilang ang isang talaarawan. Sa kanyang karera, napabilang si Thalía sa mga makataong dahilan at isa siyang Embhador ng Mehiko ng UNICEF simula pa noong 2016.

* **Mga napiling artikulo **Pamantayan **Magnomina**

## Alam ba ninyo ...

* ...na sa **negosasyong pangkapayapaan** sa pagitan ng Pamahalaan ng Republika ng Pilipinas at Pambansang Demokratikong Prente ng Pilipinas, ang unang nakalataga sa talaan ng mga kasunduan ay ang paggalang sa **pandaigdigang makataong batas** ng dalawang panig na nagdirigmaan?
* ...na ang mga villa gaya ng kanila emperador **Adriano** (*nakalarawan*) at **Trajano** ay bukod sa pampahingahan, ay marahil nagsilbi ring paminsang tanggapan?
* ...na ang **mga Kipot ng Turkiya**, na kinabibilangan ng mga anyong-tubig ng **Dardanelos** at **Bosforo**, pati ang **Dagat ng Marmara**, ay bumubuo ng isang **hangganang lupalop** ng Asya at Europa?

* **Mga nagdaang napili **Mga pinakabagong artikulo **Magsimula ng bagong artikulo**

## Napiling larawan

Ang **Santa Francesca Romana** (Italyano: *Basilica di Santa Francesca Romana*), na dating kilala bilang **Santa Maria Nova**, ay isang simbahang Katoliko Romano na matatagpuan sa tabi ng Porong Romano sa rione Campitelli sa Roma, Italya.

*May-akda ng larawan: Diego Delso*

* **Marami pang napiling larawanMga dekalidad na larawan sa Wikimedia Commons**

## Patungkol

Ang Wikipedia ay isang proyektong *online* na ensiklopedya na panlahat, nakasulat sa maraming wika, at pinagtutulungan ang paggawa ng mga artikulo sa prinsipyong wiki. Naglalayon ang proyektong ito na mag-alok ng mga nilalaman na malayang muling magagamit, walang pinapanigan, at napapatunayan, na maaring baguhin at mapabuti ninuman.
Nakikilala ang Wikipedia sa pamamagitan ng mga naitatag na prinsipyo. Nakalisensiya ang nilalaman nito sa ilalim ng *Creative Commons BY-SA*. Maari itong kopyahin at muling gamitin sa ilalim ng parehong lisensiya, na sumasailalim sa paggalang sa mga kondisyon. Ibinbigay ng Wikipedia ang mga nilalaman nito ng walang bayad, walang patalastas, at hindi nagsasamantala sa paggamit ng personal na datos ng mga gumagamit nito.

Mga boluntaryo ang nag-aambag o patnugot ng mga artikulo sa Wikipedia. Nakikipag-ugnayan sila sa isa't isa tungkol sa kanilang mga pagsisikap sa loob ng pamayanang nagtutulungan at walang pinuno.

|  |
| --- |
| Sa ngayon, mayroon ang Wikipediang Tagalog na: |
| 49,151 artikulo | 254 aktibong tagapag-ambag |

## Paano makapag-ambag?

Maaring maglathala ng *online* na nilalaman ang kahit sino basta't sundin nila ang mga pangunahing alintuntuning itinakda ng Pundasyong Wikimedia at ng pamayanan; halimbawa, pagpapatunay ng nilalaman, notabilidad, at pagkamagalang.

Maraming mga pahinang pantulong ang mababasa mo, partikular sa paglikha ng artikulo, pagbago ng artikulo o pagpasok ng litrato. Huwag mag-atubiling magtanong para sa iyong unang mga hakbang, partikular sa isa sa mga proyektong tematiko o sa iba't ibang espasyo para sa mga usapan

Ginagamit ang mga pahinang usapan upang isentralisado ang mga naiisip at kumento para mapabuti ang isang partikular na artikulo o pahina. Mayroon din sentrong *portal* o puntahan ng pamayanan, ang Kapihan, kung saan puwedeng pag-usapan ang pangkalahatang alalahanin sa pamayanang Wikipediang Tagalog. Pindutin ito upang magtanong o maghayag ng iyong naiisip para mapabuti pa ang Wikipediang Tagalog.

**Babasahin para sa mga baguhan**

## Kaganapan

* Isang **lindol na may lakas na Mw 7.8**, na ang episentro ay nasa karagatan sa tapat ng Maasim, ang yumanig sa Mindanao, Pilipinas. Naramdaman din ito hanggang sa Leyte, sa mga lalawigan ng Hilagang Maluku at Hilagang Sulawesi sa Indonesya, at sa Sabah sa Malaysiya. Hindi bababa sa 35 katao ang nasawi, mahigit 200 ang nasugatan, at 12 ang nawawala (*nakalarawan ang pagguho ng lupa sa Saranggani*).
* Naitala rin ang mga **sunami sa Guam, Palau, at ilang bahagi ng Indonesya, Hapon, at Pilipinas**. Binawi ng *Pacific Tsunami Warning Center* (PTWC, o Sentrong Pambababala ng Sunami sa Pasipiko) ang babalang sunami nito para sa Guam at sa Hilagang Kapuluang Mariana, habang inalis naman ng mga ahensiya sa Australya, Malaysiya, at Nuweba Selandiya ang kani-kanilang mga babala. Kalaunan, kinumpirma ng PTWC na lumipas na ang banta ng sunami ilang oras matapos ilabas ang babala para sa ilang bahagi ng Karagatang Pasipiko.
* Iniutos ni Pangulong Bongbong Marcos ng Pilipinas ang **pagsuspinde ng mga klase** sa mga lugar na naapektuhan ng lindol sa buong Mindanao. Nagkataon itong unang araw ng bagong taong panuruan sa bansa.

* **Wikinews **Iba pang mga kamakailang pangyayari...**

## Sa araw na ito (Hunyo 29)

**Hunyo 29**

Jacques Cartier* 1534 — Europeong pagtuklas ng **Pulong Prinsipe Edwardo** ni **Jacques Cartier**.
* 1960 — Namatay si **Elizabeth Cooper**, Eskotlanda-Pilipinang aktres
* 1976 — Lumaya ang **Seychelles** mula sa Nagkakaisang Kaharian.

Mga huling araw: Hunyo 28 — Hunyo 27 — Hunyo 26

* **Sinupan **Sa e-liham **Talaan ng mga makasaysayang anibersaryo**

Pinapaandar ang Wikipedia ng Pundasyong Wikimedia, isang organisasyong 'di-kumikinabang na pinapatakbo din ang iba pang mga proyekto:

* **Commons**
Repositoryo ng midya
* **Wikidata**
Datos ng kaalaman
* **Wikikawikaan**
Mga sipi
* **Wiksiyonaryo**
Diksiyonaryo
* **Wikispecies**
Direktoryo ng mga espesye
* **Wikivoyage**
Gabay sa paglalakbay
* **Wikisource**
Aklatan
* **Wikiversity**
Kurso at aralin
* **Wikibooks**
Aklat-aralin at manwal
* **Wikifunctions**
Librerya ng mga punsyon
* **MediaWiki**
Paggawa ng software na wiki
* **Meta-Wiki**
Koordinasyon ng proyektong Wikimedia

   **Mga Wikipedia sa iba pang mga wika**

Nakasulat ang Wikipedia na ito sa Tagalog, isa sa mga pangunahing wika sa Pilipinas. Mayroon din ibang Wikipedia na nakasulat sa ibang wika na mula sa Pilipinas na nakatala sa sumusunod.
* Mga Wikipedia sa iba pang mga wika sa Pilipinas

	+ Bajau Sama
	+ Bikol Central
	+ Cebuano
	+ Chavacano de Zamboanga
	+ Ilokano
	+ Kapampangan
	+ Pangasinan
	+ Winaray

---

Maraming iba pang Wikipedia; nakatala sa ibaba ang ilan sa mga malalaking Wikipedia.
* 1,000,000+ artikulo

	+ العربية
	+ Deutsch
	+ Español
	+ Français
	+ Italiano
	+ Nederlands
	+ 日本語
	+ Polski
	+ Português
	+ Русский
	+ Svenska
	+ Українська
	+ Tiếng Việt
	+ 中文
* 250,000+ artikulo

	+ Bahasa Indonesia
	+ Bahasa Melayu
	+ 閩南語 / Bân-lâm-gí
	+ Български
	+ Català
	+ Čeština
	+ Dansk
	+ Esperanto
	+ Euskara
	+ فارسی‎
	+ עברית
	+ 한국어
	+ Magyar
	+ Norsk Bokmål
	+ Română
	+ Srpski
	+ Srpskohrvatski
	+ Suomi
	+ Türkçe
* 50,000+ artikulo

	+ Asturianu
	+ Bosanski
	+ Eesti
	+ Ελληνικά
	+ Simple English
	+ Galego
	+ Hrvatski
	+ Latviešu
	+ Lietuvių
	+ മലയാളം
	+ Македонски
	+ Norsk nynorsk
	+ Slovenčina
	+ Slovenščina
	+ ไทย